
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-140/01.04.2026 г.
ДО
ОБЩИНСКИ СЪВЕТ ЗЛАТОГРАД

Относно:  Връщане на Решение № И 623 от 17.03.2026 г. на Общински съвет Златоград по реда на чл. 45, ал. 5 от ЗМСМА
УВАЖАЕМА ГОСПОЖО ПРЕДСЕДАТЕЛ,

На основание чл. 45, ал. 5 от Закона за местното самоуправление и местната администрация, връщам за ново обсъждане решението на Общинския съвет, с което се възлага на Кмета изграждане на „Център за временно настаняване и осиновяване на бездомни кучета“, поради неговата незаконосъобразност и обективна неизпълнимост.  
В действащото законодателство и официалната терминология, не съществува единно понятие като „Център за временно настаняване и осиновяване на кучета“, което би ни изправило пред невъзможността да изпълним решението на общински съвет. 
Въвеждането на нова, ненормативна организационна форма като „център за временно настаняване и осиновяване“, противоречи на специалния закон, не кореспондира с Националната програма по чл. 40, ал. 3 от Закона за защита на животните /ЗЗЖ/ и е обективно неизпълнимо, тъй като не може да бъде регистриран или приведен в съответствие с действащите изисквания. Поради изложеното, актът следва да бъде върнат за ново обсъждане. 

Община Златоград е възложила проектирането на „Ветеринарномедицинска амбулатория – II категория“, включваща специализиран стационар за следоперативно наблюдение и интензивна грижа за кучета. Този обект, напълно съответства на чл. 40в от ЗЗЖ, според който манипулациите и възстановяването на безстопанствени кучета се извършват именно в амбулатории.
След предаване на проектанта документация и количествено-стойностна сметка към нея, ще имаме яснота на каква стойност ще възлиза изпълнението на обекта. 

Предвид горното, предлагам сумата от 25 000 евро, да бъде пренасочена  към изпълнението на горепосочения обект, който ще изпълнява функциите на ветеринарномедицинско заведение, с възможност за временно настаняване на безстопанствени кучета, в съответствие с действащата нормативна уредба.
С уважение, 
МИРОСЛАВ ЯНЧЕВ

Кмет на Община Златоград
ДД/
 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

